stanford-oval/wikipedia huggingface dataset:
Ralph Firman

| Ralph Firman |
| --- | --- |
 Ralph Firman vuonna 2008
Henkilötiedot
Kansalaisuus:   Irlanti
Formula 1 -ura
Aktiivivuodet:  2003
Talli(t):  Jordan
Kilpailuja:  15 (14 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  Australian Grand Prix 2003
Viimeinen kilpailu:  Japanin Grand Prix 2003
Aiheesta muualla
www.ralphfirman.com
Ralph Firman Jr. (s. 20. toukokuuta 1975 Norwich, Englanti, Iso-Britannia) on brittiläinen kilpakuljettaja, joka kuitenkin kilpailee Irlannin lipun alla (hänen äitinsä on irlantilainen).
Firman kävi Gresham's Schoolia 1988–1992.
Vuonna 1996 Firman voitti Ison-Britannian Formula 3 -mestaruuden toisella yrittämällään. Samana vuonna hän voitti Macaun GP:n epäilyttävissä olosuhteissa, kun hän hajotti viimeisellä kierroksella autonsa kilpailussa aiheuttaen punaisen lipun ja kilpailutulosten jakamisen edellisen kierroksen perusteella. Firman voitti Japanin Formula Nippon -sarjan mestaruuden vuonna 2002. Sitten hän siirtyi takaisin Eurooppaan ja osallistui Formula 1 -kaudelle 2003. Hänen paras aika-ajo sijoitus oli 14:s.Hän sai kaudella yhden MM-pisteen Espanjan GP:stä.
Firman on myös ajanut Tom Coronelin ja Justin Wilsonin kanssa Le Mansin 24 tunnin ajon vuonna 2004, oli elokuussa 2004 A1 Grand Prix -sarjan virallinen testikuljettaja ja elokuussa 2005 hän ilmoitti ajavansa kuljettajana (ajoi kausina 2005-2006 ja 2007-2008 Irlannin joukkueessa).
Vuonna 2007 Firman voitti Super GT-sarjan mestaruuden yhdessä Daisuke Iton kanssa. Firman jatkoi sarjassa vuoteen 2013 saakka.
Tulokset Formula 1:ssä

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Jordan | AUS Kesk. | MAL 10 | BRA Kesk. | SMR Kesk. | ESP 8 | AUT 11 | MON 12 | CAN Kesk. | EUR 11 | FRA 15 | GBR 13 | GER Kesk. | HUN DNS | ITA DNP | USA Kesk. | JPN 14 | 1 | 19. |
Muuta

Firmanin isä Ralph Firman Snr. oli brittiläisen Van Diemen kilpa-autovalmistajayhtiön perustajajäsen ja johtohenkilö 1970-90-luvuilla, kunnes yritys myytiin vuonna 1999, ja hän perusti uuden yrityksen vuonna 2008 nimeltään Ralph Firman Racing.
Aiheesta muualla

Kuvia tai muita tiedostoja aiheesta Ralph Firman Wikimedia Commonsissa
Irlantilaiset Formula 1 -kuljettajat
Joe Kelly
Derek Daly
Dave Kennedy
Tommy Byrne
Ralph Firman
Uittoyhdistys

Uittoyhdistys eli vanhassa kielessä lauttausyhdistys on Suomessa käytössä oleva julkisoikeudellinen yhdistys, jollainen uitettavan puutavaran omistajien tuli perustaa niissä tapauksissa, joissa laki edellytti uiton suorittamista yhteisesti jossakin vesistössä. Uittoyhdistyksen hallituksen tehtävänä oli huolehtia koko uiton suorittamisesta osakkaiden puolesta ja heidän lukuunsa.
Vesistöihin, joissa oli sulku, arvokas laitos tai runsaasti kalastusta, tuli vahvistaa uittosääntö. Siinä määrättiin saiko kukin uittaa puunsa erikseen, vai tuliko se tehdä yhteisesti. Uitto määrättiin pääsääntöisesti yhteiseksi. Uittoyhdistykselle vahvistetuissa säännöissä määritellään osakkaiden keskinäinen suhde, heidän kokoontumisensa, miten hallitus (lauttaushallitus) valitaan ja määräykset uiton suorittamisesta. Ennen uiton aloittamista oli valittava uittopäällikkö (lauttauksenpäällysmies) ja merkittävä uitettava puutavara uittomerkillä niin, että se voitiin erottaa toisten käyttämistä merkeistä. Uittoyhdistyksen hallitus hyväksyi osakkaiden käyttämät uittomerkit.
Asetus metsätuotteiden lauttaamisesta annettiin 1873. Sen perusteella kuvernöörit vahvistivat Suomen ensimmäiset uittosäännöt. Ensimmäisenä yhteisuiton aloitti Kymin Lauttausyhtiö 1873. Vuonna 1936 Suomessa oli 31 uittoyhdistystä, vuonna 1963 niitä oli 26. Irtouittoa käytettiin viimeisenä Kemijoessa, josta se loppui 1991. Nippu-uitto on jatkunut Järvi-Suomen alueella ja Vuoksen vesistössä. Nykyisin Suomen ainoa uittoa suorittava uittoyhdistys on Järvi-Suomen Uittoyhdistys, joka toimii Varkauden ja Joensuun pohjoispuolisissa vesistöissä. Yhdistyksen jäsenet ovat Metsähallitus, Metsäliitto, Stora Enso ja UPM.
Uiva patteri

Lave-niminen uiva patteri vuodelta 1854.
Uiva patteri on aiemmin käytössä ollut voimakkaalla tykkiryhmällä (patterilla) aseistettu laiva, lautta tai muu alus. Uivan patterin tehtävänä oli tulittaa meren puolelta rannikkolinnoitteita. Alankomaiden vapaussodassa 1500- ja 1600-luvulla uivien patterien alustoina käytettiin vanhojen alusten runkoja. Uivat patterit korvattiin matalilla tykkiveneillä 1800-luvun alkupuolella, ja vuodesta 1853 lähtien alettiin käyttää panssarilaivoja.
Vaihteistoöljy

Vaihteistoöljyn laittamista skootteriin.
Vaihteistoöljy tai vaihdeöljy on voiteluöljyä, jota käytetään vaihteistossa. Vaihteistoöljyä käytetään voitelemaan mm. ajoneuvojen vaihdelaatikkoja, alennusvaihteistoja ja tasauspyörästöjä.
Vaihteistoöljyn pitää kestää suuria pintapaineita, nopeuksia, iskumaisia kuormituksia ja korkeita lämpötiloja. Vaihteistoöljyn viskositeetti ja laatu (esim. synteettinen, mineraaliöljy) vaihtelee vaihteistosta riippuen ja on erilainen esim. auton automaattivaihteistossa kuin manuaaliseessa. On tärkeää, että vaihteistoon ja vetopyörästöön laitetaan täsmälleen sitä öljylaatua, mitä vaaditaan. Liian huono tai jopa vaatimukset ylittävä, suuremman API GL-luokan öljy voi aiheuttaa ongelmia, koska öljyn lisäaineistus poikkeaa paljon erilaisissa vaihteisto- ja vetopyörästöratkaisuissa. Öljy vanhenee käytössä ja on sen tähden määrävälein vaihdettava. On myös suljettuja vaihteistoja, joiden öljyä ei tarvitse koskaan vaihtaa tai lisätä.
Vaihteisto- ja tasauspyörästö-öljyn tarkastus

Ajoneuvo vaakasuoralla alustalla
Moottori ollut sammuksissa vähintään 2 minuuttia
Avaa tarkastus- / täyttöruuvi vaihteiston kyljestä
Kokeile sormella tulpan reiästä, että pinta on noin reunan tasalla tai maksimissaan puoli senttiä alapuolella. Lisää öljyä tarvittaessa
Sulje ruuvi. Katso hetken ajon jälkeen, ettei vuotoja ole.
Edellä mainittu oli käsin tehtävä tarkastus yksinkertaisessa muodossa. Joissakin vaihteistoissa saattaa olla öljyn mittatikku tai ajotietokoneen kautta tehtävä tarkastus. Tutustu ajoneuvosi ohjekirjaan.
Laatuluokitukset

SAE-luokitus  määrittelee öljyn viskositeetin. Esimerkiksi 80w-90; 80w ilmoittaa juoksevuuden kylmässä, mitä pienempi luku sitä juoksevampaa, samoin luku 90 ilmoittaa juoksevuuden kuumassa (100 °C). Vaihteistoöljyjen SAE-viskositeetti ei ole suoraan verrannollinen moottoriöljyissä käytettyyn SAE-viskositeettiin.
API GL-luokitus ilmoittaa minkälaiseen käyttöön ja minkälaiselle vaihteistolle öljy on suunniteltu. Mitä isompi kirjaimia seuraava numero on, sitä raskaammin öljy on lisäaineistettu ja sitä raskaampaan käyttöön se on tarkoitettu.
| Luokitus | Kuvaus |
| --- | --- |
API GL-1: Öljy ei sisällä EP-lisäaineita. Kevyesti kuormitetut vaihteistot.
API GL-4: Lisäaineistettu EP-lisäaineilla. Autojen käsivalintaiset vaihteistot.
API GL-5: Voimakkaasti EP-lisäaineistettu vaihteistoöljy.  Hypoiditasauspyörästöihin ja vaihteistoihin, joissa on suuret nopeudet, kuormat ja lämpötilat.

Automaattivaihteisto-, eli ATF-öljyjä ei luokitella API- tai SAE-luokitusten mukaisesti, vaan niitä kehittävät ajoneuvovalmistajat. Automaattivaihteistoöljyt ovat yleensä matalaviskositeettisia ja hyvin pakkasta kestäviä. Automaattivaihteistoöljy on yleensä väriltään punaista eikä se sovi käytettäväksi manuaalivaihteistoissa. Automaattivaihteistoöljyä käytetään myös ajoneuvojen ohjaustehostimissa.
Punavatsakotka

| Punavatsakotka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Varsinaiset kotkat Aquilinae
Suku::  Lophotriorchis  Sharpe, 1874
Laji::  kienerii
Kaksiosainen nimi
 Lophotriorchis kienerii  (Sparre, 1835) 
Synonyymit
 Hieraaetus kienerii (Geoffroy Saint-Hilaire, 1835)  Hieraeetus kienerii 
Katso myös
   Punavatsakotka Wikispeciesissä   Punavatsakotka Commonsissa 
Infobox OKNimi-testi OKIUCN-testi OK: 
Punavatsakotka (Lophotriorchis kienerii) on aasialainen kotkalaji.
Koko ja ulkonäkö

Linnun pituus on 46–61 senttiä ja siipien kärkiväli 105–140 senttiä. Punavatsakotka on kotkaksi pienikokoinen. Sen vatsapuolen ja jalkojen höyhenpeite on punaruskea, selkä ja päälaki mustat ja otsa valkoinen. Sukupuolet ovat samanvärisiä. Lajista tunnetaan kaksi alalajia, kienerii ja formosus.
Levinneisyys ja elinympäristö

Punavatsakotkat elävät trooppisessa Aasiassa Intian niemimaalla, Sri Lankassa, Kaakkois-Aasiassa, Filippiineillä ja läntisessä Indonesiassa. Sen elinympäristön ala on 1–10 miljoonaa neliökilometriä ja maailman populaation koko on vähintään 10 000 yksilöä. Punavatsakotka elää metsissä.
Lisääntyminen

Risupesä rakennetaan korkealle, jopa 25–30 metriin, puuhun ja naaras munii yhden munan.
Ravinto

Punavatsakotkat saalistavat keskikokoisia lintuja ja pieniä jyrsijöitä.
Uitto (täsmennyssivu)

Uitto voi tarkoittaa seuraavia asioita:
uitto, tapa kuljettaa puutavaraa vesitse
Uitto, suomalaisena sukunimenä:
Antti Uitto (s. 1983), jääkiekkoilija
Eelis Uitto (s. 2001), keskimatkojen juoksija
Eila Uitto (ent. Friman, Rissanen 1923–2012), yritysjohtaja, kauppaneuvos
Jorma Uitto (1921–2009), ministeri ja Tullihallituksen pääjohtaja
Jouni Uitto (1943–2022), ihotauteihin erikoistunut professori ja lääkäri
Olavi Uitto (1912–1993), yrittäjä ja yritysjohtaja, kauppaneuvos, Eila Uiton puoliso
Pauli Uitto (1932–2018), ay-toimitsija ja poliitikko (SKDL, Vasemmistoliitto)
Pirkko Uitto (s. 1955), näyttelijä, teatteriohjaaja ja laulaja
Päivi Riipinen, o.s. Uitto (s. 1957), Miss Suomi 1979
Tommi Uitto (s. 1969), yritysjohtaja
Yrjö Uitto (1924–1979), yrittäjä ja yritysjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uitto”, voi hakea sivunnimihaulla, laajalla sivunnimihaulla tai tekstihaulla.
Vaihtelevaa ihmisyyttä

| Vaihtelevaa ihmisyyttä Chydeone |
| --- | --- | --- |

Studioalbumin tiedot
 Julkaistu: 2003
 Formaatti: CD
 Tuottaja(t): Hopee, Aksim, Jesus, Setä Tamu, Juhani, Nopsajalka
 Tyylilaji: rap
 Kesto: 43.44
 Levy-yhtiö: omakustanne
Chydeonen muut julkaisut
| Muistomyymälän avajaiset 1991 | Vaihtelevaa ihmisyyttä 2003 | Kuilun partaalla 2011 |
Vaihtelevaa ihmisyyttä on rap-artisti Niko Toiskallion Chydeone -nimellä julkaistu omakustannealbumi. Se julkaistiin vuonna 2003.
Kappaleet

Ku mä kävelin katuu / Levyhylly – 2.34
Elämäntapailuu – 3.05
Kovinkaa usein – 3.35
Radiohitti – 2.34
Mä oon se jäbä – 4.18
Leppokapina – 4.36 (feat. HP)
Suljettuja ovia – 4.04 (feat. TKK)
Kauppakeskustelu (Shoppaa!) – 2.49
Selkäreppu – 2.18
Pimee ja suljettu (Tänä yönä) – 4.19
Oikee vasen (alkuperäisremix) – 3.10 (feat. HP)
Ville – 1.48
Pahviäijä! – 0.51
Hahaa... – 3.39
Biitit

Hopee: 1, 2, 4, 5, 9, 11, 12
Aksim: 4
Jesus: 6, 10
Setä Tamu: 7
Juhani: 8
Nopsajalka: 14
Valehtelijan paradoksi

Valehtelijan paradoksi tarkoittaa filosofiassa ja logiikassa lausetta "tämä lause on epätosi".
Näyttää siltä että jos lause on tosi, se on epätosi, ja kääntäen, joten kyseessä on paradoksi. Valehtelijan paradoksi eroaa tavanomaisesta lauseesta, esim. "luku 3 on pariton", siten että se sisältää viittauksen itseensä, jolloin lausetta ei voi koota lauseen ulkopuolisista osista (luvut, oliot, käsitteet, loogiset symbolit yms.).
Valehtelijan paradoksi liitetään usein antiikin Kreikan kreetalaiseen Epimenideehen, jonka väitetään esittäneen sen muodossa "Kaikki kreetalaiset ovat valehtelijoita". Nykyisin tunnetussa muodossa paradoksin muotoili ensimmäisenä Eubulides. Keskiajan filosofiassa paradoksin ja sen muunnelmien käsittely synnytti oman insolubilia-kirjallisuutensa.
Paradoksin ratkaisuksi on esitetty muun muassa (Arthur Prior, 1914-1964), että jokainen lause sanoo epäsuorasti olevansa totta. Esimerkiksi "on totta, että kaksi plus kaksi on neljä" on merkitykseltään sama kuin lause "kaksi plus kaksi on neljä". Näin ollen lause "tämä lause on epätosi", sanoisi todellisuudessa "tämä lause on tosi ja tämä lause on epätosi". Tämä on logiikan kielellä lause "A ja ei-A", joka on epätosi ja jossa ei ole mitään paradoksaalista. Kuitenkin paradoksi kiinnostaa yhä nykyfilosofejakin.
Alfred Tarskin ratkaisun mukaan kieli ei voi itsessään sisältää omaa totuuspredikaattiaan. Täten Tarski esitti että kielen totuusmäärite voidaan ilmaista vain sen yläpuolella olemassa metakielessä, joka määrittelee kielen.
Aiheesta muualla

Beall, J. C. & Glanzberg, Michael: Liar Paradox The Stanford Encyclopedia of Philosophy. The Metaphysics Research Lab. Stanford University. (englanniksi)
Dowden, Bradley: Liar Paradox The Internet Encyclopedia of Philosophy. (englanniksi)
Vale of White Horse

| Vale of White Horse |
| --- | --- |
 Vale of White Horse
 Koordinaatit: 51°36′N, 1°30′W 
Valtio:  Yhdistynyt kuningaskunta
Osa:  Englanti
Hallintoalue:  Kaakkois-Englanti
Kreivikunta:  Oxfordshire
Hallinto:  
 – Hallinnon tyyppi:  Hallintopiiri
Piirivaltuusto:  43 paikkaa
Pinta-ala:  
 – Kokonaispinta-ala:  578 km²
Väkiluku (2017):  131 227
 – Väestötiheys:  227 as./km²
 
 www.whitehorsedc.gov.uk 
Infobox OKVirheellinen NIMI-arvo: 
Vale of White Horse on Englannin hallintopiiri, joka sijaitsee Kaakkois-Englannissa, Oxfordshiressä. Vuonna 2017 sen arvioitu asukasluku oli 131 000. Hallintopiirin keskuspaikka on Abingdon. Vale of White Horse on perustettu vuonna 1974 yhdistämällä Abingdon, Wantage, Abingdonin maalaiskunta, Faringdon sekä osia Wantagen maalaiskunnasta.
Vale of White Horse sijaitsee Ockjoen laaksossa. Etelästä laaksoa reunustavat Berkshire Downs -nimiset kukkulat, jonka yhdelle kalkkikiviselle rinteelle on kaiverettu esihistoriallisella ajalla kuuluisa Uffingtonin valkoinen hevonen. Alueella on paljon muitakin esihistoriallisia jäänteitä.
Aiheesta muualla

Kuvia tai muita tiedostoja aiheesta Vale of White Horse Wikimedia Commonsissa
Valmet 705

| Valmet 705> Moottori |
| --- | --- |
Moottori:  TD44DS7
Iskutilavuus:  4400
Teho:  83
Vääntö:  325
Vaihteisto
Vaihteiden määrä:  8+4/16+8
Maksiminopeus:  29,6
Hydrauliikka
Nostovoima:  4000 kg
Valmet 705 on Volvo BM Valmetin valmistama traktorimalli, jota valmistettiin vuosina 1983-1991. Mallista on sekä nelivetoinen ja takavetoinen vaihtoehto.
Siinä oli nelisylinterinen moottori ja 83 hevosvoimaa.
Valehtelijoita?

Valehtelijoita? on Teuvo Pakkalan novelli, joka sisältyy vuonna 1895 ilmestyneeseen kokoelmaan Lapsia: Kokoelma novelleja lasten parista, jonka on julkaissut Otava.
"Valehtelijoita?" on kertomus lasten roolileikeistä, joita aikuiset eivät ymmärrä. Tarinassa lapset joutuvat valehtelusyytösten kohteiksi, sillä aikuiset eivät ymmärrä mielikuvituksen ja todellisuuden eroa.
Novelli sisältyy myös teoksiin:
Valitut teokset, Otava 1954
Kolme kotimaista klassikkoa, Karisto 2010
Valitut teokset, Karisto 1975
Mistä on pienet tytöt tehty, Otava 1987
Aiheesta muualla

Teuvo Pakkala? Valehtelijoita, Ylen podcast. Teuvo Salervo lukee novellin.
Teuvo Pakkala, Valehtelijoita, novelli kokoelmassa Lapsia (Gutenberg.org)
Kotuksen tekstikorpuksia: Teuvo Pakkala sis. Lapsia: "Valehtelijoita"
Ukaanjärvi

| Ukaanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°43′34″N, 23°59′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Velaattajärven valuma-alue (35.38)
Laskujoki:  Lapinsalmi 
Järvinumero:  35.383.1.001
Mittaustietoja
Pinnankorkeus:  112,1 m  
Rantaviiva:  20,508 km  
Pinta-ala:  1,63608 km²   
Saaria:  3 
 fiUkaanjärvi 
Ukaanjärvi  on Pirkanmaalla Tampereella Ukaan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 164 hehtaaria eli 1,6 neliökilometriä ja se on 3,7 kilometriä pitkä ja 1,8 kilometriä leveä. Järvellä on kartan mukaan kolme saarta. Sen rantaviivan pituus on 20,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Ukaanjärven alueeseen (35.383) se kuuluu. Järven vedenpinnan korkeus on 112,1 metriä mpy.
Rabah Saâdane

| 0 | 1 | 2 |
| --- | --- | --- |

Henkilötiedot
Syntymäaika: 3. toukokuuta 1946 (ikä 78)
Syntymäpaikka: Batna, Ranskan Algeria
Pelipaikka: Puolustaja
Pituus: 175 cm
Lempinimi: Cheikh
Seurat
| Vuodet | Seura | O (M) |
| 1964–1968 1968–1969 1969–1972 1972–1973 |  MSP Batna  MO Constantine  JS El Biar  USM Blida |  |
Valmennusura
1979–1980 1981–1982 1985–1986 1988–1990  1993–1994 1999–2000 1999 2003–2004 2004 2007 2007–2010 2013:  Algeria U-20 (apuv.)  Algerian maajoukkue  Algerian maajoukkue  Raja Casablanca  MC Alger  ES Sahel  USM Alger  Algerian maajoukkue  Algerian maajoukkue  Jemenin maajoukkue  ES Sétif  Algerian maajoukkue  ES Sétif
Rabah Saâdane (arab. رابح سعدان‎, s. 3. toukokuuta 1946) on algerialainen jalkapallovalmentaja ja uransa lopettanut puolustaja.
Meriitit

Afrikan Mestarien liiga: 1989
Algerian mestaruus: 2007
Arabian Mestarien liiga: 2007
MM-kilpailut:
1. kierros: 1986, 2010
Afrikan mestaruuskisat:
Neljäs: 2010
Puolivälierät: 2004
Yksityiselämä

Saâdane syntyi vuonna 1946 Batnassa kolmilapsiseen perheeseen. Hänen veljensä Cherif ja sisko asuvat edelleen Batnassa. Perheen isä työskenteli rautatien parissa ja he asuivat lähellä jalkapallostadionia, jonka myötä Saâdane kiinnostui jalkapallosta nuorella iällä. Hän kävi ranskankielisen peruskoulun Algerian ollessa tuolloin Ranskan siirtomaa ja muutti sittemmin Constantinen, jossa Saâdane suoritti ylioppilastutkinnon tieteestä vuonna 1966.
Pöytäjääkiekon maailmanmestaruuskilpailut

Pöytäjääkiekon maailmanmestaruuskilpailut järjestettiin Tšekin Liberecissä vuonna 2017.
Pöytäjääkiekon maailmanmestaruuskilpailut järjestetään joka toinen vuosi. Eniten avoimen sarjan mestaruuksia on ruotsalaisella Hans Östermanilla (3).
Vuoden 2009 kilpailut

Vuoden 2009 pöytäjääkiekon MM-kisoissa Unkarissa kilpaili edustajia 16 maasta. Kisoissa Suomi saavutti sekä avoimen että juniorien sarjan maailmanmestaruuden.
Vuoden 2011 kilpailut

Vuoden 2011 MM-kilpailut järjestettiin Suomessa kesäkuussa, jossa Roni Nuttusen (2007–2011) valtakausi päättyi finaalitappioon venäläiselle Oleg Dmitritšenkolle. Avoimen joukkuemestaruus meni Venäjälle, kun he päihittivät Suomen finaalissa ylivoimaisesti. Juniorien maailmanmestaruus puolestaan meni kolmoisvoiton ottaneelle Venäjälle, kun ykkös- ja kakkossijan valtasivat ”Pietarin paholaiset” järjestyksessään Maksim Borisov ja Oleg Dmitritšenko. Kolmanneksi sijoittui Pavel Gorodnitski. Paras suomalainen oli Teemu Koskela (5.), joka putosi niukasti puolivälierissä tšekkiläiselle Patrik Petrille. Muut suomalaispelaajat olivat Petrus Miettinen (6.), Antti Vuononsola (11.) ja Jan Pelkonen (12.). Juniorien joukkuekisassa Suomi otti hopeaa, kun hävisi finaalissa Venäjälle. Naisten sarjassa Maria Jalbatševa Venäjältä voitti, virolainen Maria Saveljeva oli toinen ja Minerva Martiskainen Suomesta otti pronssia. Muut suomalaiset naisten sarjassa pelanneet olivat Maria Leivo (6.), Netta Jousi (10.) ja Anu Lehtinen (16.) Naisten joukkuekisassa Suomi otti kultaa voittaen Venäjän. Veteraanien sarjassa Janne Kokko hävisi niin ikään venäläiselle Dmitri Petroville. Muut suomalaiset veteraanisarjassa pelanneet olivat Jari Sahlgren (5.), Petteri Sevon (8.) ja Jari Eskelinen (21.). Veteraanien joukkuekisassa Suomi oli kolmas, kun Venäjä valloitti kullan Ruotsin ollessa hopealla.
Luettelo pöytäjääkiekon maailmanmestareista

lähde
| --- | --- |
 Avoin sarja 1989  Mikael Kratz  1992  Jacob Lindahl  1993  Anders Ekestubbe  1995  Jacob Lindahl  1997  Hans Österman  1999  Stefan Edwall  2001  Hans Österman  2003  Daniel Wallén  2005  Hans Österman  2007  Roni Nuttunen  2009  Roni Nuttunen  2011  Oleg Dmitritšenko  2013  Atis Silis  2015  Maksim Borisov  2017  Edgars Caics  2019  Maksim Borisov  2021  Janis Galuzo :  Naisten sarja 1992  Nathalie Biais  1993  Sissie Wikström  1995  Chatrin Johansson  1997  Sissie Wikström  1999  Tarja Lindberg  2001  Pia Pulliainen  2003  Pia Pulliainen  2005  Pia Pulliainen  2007  Aleksija Belavina  2009  Maria Jalbatševa  2011  Maria Jalbatševa  2013  Maria Miloradova  2015  Viktoria Gorodnitskaja  2017  Irina Vorobjeva  2019  Maria Saveljeva  2021  Maria Saveljeva 
Vuoden 2019 MM-kilpailuiden voittaja Maksim Borisov.
Vasemmistoradikalismi

Sanalla vasemmistoradikalismi voidaan tarkoittaa seuraavia poliittisen kirjon osia:
Radikaali vasemmisto
Äärivasemmisto
Uusvasemmisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vasemmistoradikalismi”, voi hakea sivunnimihaulla, laajalla sivunnimihaulla tai tekstihaulla.
Uwe Johnson

| Uwe Johnson |
| --- | --- |
 Rudolf Noelte, Uwe Johnson, Erich Schellow.
Henkilötiedot
Syntynyt: 20. heinäkuuta 1934
Kuollut: 22. helmikuuta 1984 (49 vuotta) Sheerness, Britannia
Kirjailija
Äidinkieli: saksa
Tuotannon kieli: saksa
Aiheesta muualla
www.uwe-johnson-gesellschaft.de ja www.literaturhaus-uwe-johnson.de
Löydä lisää kirjailijoitaKirjallisuuden teemasivulta
Uwe Johnson (20. heinäkuuta[lähde? ] 1934 Cammin, Pommer – 22. helmikuuta[lähde? ] 1984 Sheerness, Britannia) oli saksalainen kirjailija, toimittaja ja tutkija[lähde? ] .
Johnsonin isä kuoli venäläisten vankileirillä. Perhe asettui sodan jälkeen Güstrowiin. Johnson opiskeli germaanista filologia ja teki lopputyönsä Ernst Barlachista. Hänen äitinsä pakeni 1953 Länsi-Berliinin, ja sen jälkeen Johnson ei enää saanut tavallisia töitä.[lähde? ]
Johnsonkin siirtyi länteen 1959 saadaksen julkaistuksi romaanejaan. Hän liittyi heti Gruppe 47:een. Sen jälkeen hän kirjoitti ja käänsi englanninkielistä kirjallisuutta. Hän kävi jo aiemmin Yhdysvalloissa[lähde? ] ja asui siellä 1967–1968 mutta palasi jälleen 1969 Saksaan[lähde? ]. 1974 hän muutti Britanniaan Isle of Sheppey saarelle Sheernessiin. Kirjailijantyön tekoa esti siellä kirjoittamiskammo, mutta hän kirjoitti kuitenkin lyhyempiä tekstejä.[lähde? ] Neljäs osa hänen 1970 aloittamaansa Jahrestagea ilmestyi 1983. Hän joutui keskeyttämään pitämänsä teostensa lukukiertueen ja kuoli helmikuussa 1984 Sheernessissä.[lähde? ]
Johnson sai Georg Büchner -palkinnon 1971.
Suomennettu tuotanto

Kolmas kirja Achimista (Das dritte Buch über Achim), suom. Outi Nyytäjä. Tammi, 1966. Sarja: Keltainen kirjasto 77
"Matka jonnekin, 1960" ("Eine Reise wegwohin, 1960"), suom. Outi Nyytäjä, antologiassa Matka jonnekin: uutta saksalaista proosaa, toimittanut Hans Magnus Enzensberger, Helsinki: Tammi 1965. Sarja: Horisontti, 5
Aiheesta muualla

Annotated link collection (Arkistoitu – Internet Archive) (saksaksi)
Uwe Johnson, Erlangenin yliopisto (Arkistoitu – Internet Archive)
Uwe Johnson Archiv
Uwe Johnson at Find-A-Grave
Bernd W. Seiler: Johnsons Prager Geheimagent. Tomislav Volek und Elisabeth Johnson, May 2007